Šadrinsk

Šadrinsk () om Venäman lidn da lidnümbrik Kurganan agjan lodehes. Se om agjan kahtenz' surtte lidn, mugažo om Šadrinskan rajonan administrativižeks keskuseks, ei mülü sihe.

 Istorii 
Jurii Malečkin (Juška Solovei «sadakelič») pani slabadan da lidnusen alust Šadrinskan parččoman sijas kuti Šadrinskai-slabad () vl 1662. Se sai lidnan statusad vl 1712 Arhangel'skii Šadrinskii-lidneihut-nimenke, mugažo Maloarhangel'sk. Vl 1733 lämoipalo mureni lidnad. Vspäi 1737 om nügüdläiženke nimenke. Vll 1737−1744 oli Isetin agjan keskuseks, vspäi 1781 om makundan lidnan statusanke. Vn 1941 semendkuspäi alištub agjan tobmudele oikti (vn 1943 uhokuhusai Kurganan agjan territorii mülüi Čeläbinskan agjaha).

Šadrinsk šingotase avtoradiatoriden tegimel, pressformiden tegimel i valamižtegimel, sauvondmaterialiden tehmižel (metalližkonstrukcijad, raudbetontegesed, elektrodad), sömtegimištol (maidkonservkombinat, oludentegim, leibproduktoiden kombinat, konditerine edheotand), pakuitesen edheotandoil, mebel'fabrikal, vedimiden kohenduzedheotandal i proppantan tehmižel samha kivivoid.

 Geografijan andmused 
Lidn sijadase ümbärdajan rajonan keskuzpalan päivlaskmas, Iset'-jogen muugotil randoil (Tobolan hura ližajogi), 80 m ü.m.t. keskmäižel korktusel.

Matkad Kurganhasai om 127 km suvipäivnouzmha orhal, 147 km avtol vai raudtedme. Lähembaine lidn om Dalmatovo vižkümnes kilometras lodeheze kaikil teil. Šadrinsk-päraudtestancii radab vspäi 1913.

 Tobmuz 
Šadrinsk om lidnümbrikon üks'jäižeks eländpunktaks.

Edeližed lidnan pämehed oma Lüdmila Novikova (semendku 2014 — sügüz'ku 2019) i Viktor Jermiškin (reduku 2019 — sulaku 2021).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 77 756 ristitud, vn 2021 — 68 609 ristitud. Kaik 75 623 eläjad oli lidnas vl 2017. Kaikiš suremb lidnan ristitišt oli 86..88 tuh. eläjid vll 1986−2001 (88 500 rist. vl 1997).

Ortodoksižen hristanuskondan seičeme pühäpertidŠadrinskan pühäpertid sobory.ru-saital.  oma kaičenus i saudud lidnas: ph. Mikulai-čudonsädajan päjumalanpert' (om sätud vll 1793−1796), Spasan Toižetamižen päjumalanpert' (1777), nell' jumalanpertid i kodijumalanpert'. Niiden ližaks viž jumalanpertid i koume časounäd ei ole kaičenus. Baptizman pühäpert' om saudud. Islaman pämečet' om avaitud vn 2017 vilukuspäi.

 Openduz 
Lapsiden opendusen aluzkundad oma kaks'kümne viž nimitadud i nomeruidud päivkodid (nomer 2..10, 14..18, 21..27, 30, 33, 35, 36), seičeme keskškolad (nomer 2, 4, 8, 10, 13, 15, 20), licei nomer 1, gimnazii nomer 9, Šadrinskan kadetškol-internat, avoin (aterjoiden) škol nomer 7, specialine (korrekcine) škol-internat nomer 11, kaks' školad-internatad (nomer 12 i 16), laps'aigan da nor'aigan «Ritm»-pert', muzikškol T. V. Bobrovan nimed, čomamahtoine škol F. A. Bronnikovan nimed, lidnan lapsiden da norišton sportškol.

Professionaližen opendusen aluzkundad: Uralantagaine fizkul'turan da tervhuden kolledžUralantagaižen fizkul'turan da tervhuden kolledžan sait (zkfkz.ru). , Šadrinskan politehnineŠadrinskan politehnižen kolledžan sait (shpk45.ru). , finansiž-ekonomine kolledžŠadrinskan finansiž-ekonomižen kolledžan sait (shadrinsk.fa.ru). , kooperativine torguindekonomine tehnikum, Šadrinskan valdkundaline pedagogine universitetŠadrinskan valdkundaližen pedagogižen universitetan sait (shspu.ru). , Kurganan bazižen medkolledžanKurganan bazižen medkolledžan sait (kbmk.kurg.eduru.ru).  Šadrinskan filial (ende Šadrinskan medkolledž).

 Galerei 

 Homaičendad 

 Irdkosketused 
 Lidnan tobmuden oficialine sait (shadrinsk-city.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Kurganan agjan lidnad
Kategorii:Kurganan agjan lidnümbrikod
*